open-index/open-wikipedia-markdown huggingface dataset:
Vitâl da Bologne

**Vitâl da Bologne** (1330–1361), ancje cognossût cul non di **Vitâl di Almo de' Cavalli** o ancje **Vitâl dai Equi**, al fo un pitôr talian dal inizi dal Rinassiment.

Rapresentant pui famôs de *Scuele di [[Bologne]]* dal secul XIV dulâ al a lavorât,al piture il politic de glesie di San Salvadôr e i frescs de *Basiliche de Sante Marie dai Servidôrs*.
Al lavore ae Abazie di Pompose.
Il Beât Bertram,Patriarcje di Acuilee lu clame a Udin par i frescs dal domo.

Il sô capolavôr,al e' il panel cun *San Zorz cuintri il Dragon* conservât ae Pinacoteche Nazionâl di Bologne.
Al e' sô ancje il *Presepe* de glesie di Sante Apolonie di Mazzaretta, cumò te Pinacoteche Nazionâl di Bologne.
Sandri Botticelli

**Alesandri di Marian Filipepi**, pui cognossût ul non di **Sandri Botticelli** (Florence, 1 di març 1445 - 17 di mai 1445), al fo un pitôr talian de Scuele Florentine dal inizi dal Rinassiment. Le sô vite je contade dal pitôr Zorz Vasari te opare *Vite dai artiscj*. Al e' stât influenzât di pitôrs come Fra Filip Lippi e Antoni Pollaiolo.

## Biografie
Nassût a Florence te contrade dai *Ducj i Sants* (*Ognissanti*), al scomence a imparâ il mistîr di pitôr cun sô fradi, par jessi daspo scuelâr di Fra Filip Lippi. A devente ancje scuelâr dal Verrocchio, jenfri il 1467 e il 1470, tal stês timp che in te buteghe dal Verrocchio al jere scuelâr Lenart da Vinci.

In tal 1470 al viarç une buteghe di bessôl, in chel an, al ven incargât di piturâ *il Coraç,* le sô prime opare, ch'e sarâ mitude tal Tribunâl dal Palaç dal Mercjât. Lis grandis fameis di Florence, soredût chê dai Medici, a saran i sôi protetôrs. Par chestis fameis, il Botticelli al fasarâ soredut ritratos. Jenfri lis oparis ordenadis da cheste famee si cjate il *Ritrat di Gjulian dai Medici* e le famose *Adorazion dai Tre Rês*. Cheste ultime opare a puartarâ a  Botticelli le definitive protezion de famee dai Medici. Lavorant par la Famee Medici, Botticelli al a mût di cognossi e jentrâ in contat cu lis ideis neoplatonichis misturadis cu lis ideis clasichis che influençaran oparis come *La nassite di Venere* e le *Viarte*dutes dôs fatis par le residence de Famee Medici. In chest cuadri le figure di Venere pues jessi viodude come il simbul dal amôr cristian tant che dal amôr pagan. Parsore cheste linie al va ancje il cicli dai cuatri cuadrîs de *Nastalgio dai Onests* dal 1484, dulâ l'artiste al rapresente une des storîs dal Decameron dal Boccaccio.

Al piture ancje cuadrîs a sogjet religjôs come *Le Madone che scrîf il Magnificat* (1485), *Le Madone di Granade* (1487), l' *Incoronament de Madone*(1490), le *Madone cul Frut e doi Sants* (1485). Intal 1472 al jentre te *Compagnie di San Luche* une confraternite di pitôrs. In tal 1473 al piture un fresc tal domo di Pise, lât piardût.

In tal 1481 al va a Rome, par partecipâ ai lavôrs de Capele Sistine, indulâ ch'al piture *Lis tentazions di Jesu Crist*, il *Cjastî dai Riviei*, lis *Privazions di Mosè*.

In tal 1505 al fâs part dal *Comitât florentin* incargât di decidi le colocazion dal David di Michêlagnul. De produzion a tematiche religjose dal Botticelli, si segnalin ancje il *San Sebastian* e il fresc di *Sant Agostin*.

Daspo dal 1490, cuant che le famee Medici ven parade vie de citât, Botticelli, seont Zorz Vasari, al passe une crisi religjose par tornâ sot dai insegnaments dal frari benedetin Jaroni Savonarola, che al predicjave le riforme e le austeritât in te religjon catoliche. Chest no je le veretât, ma al è sigûr che Botticelli al ven influenzât dai acjadiments politics-religjos de citât in tai agns de predicje dal frari. Di chest periodo a son le *Nativitât mistiche*, le *Pietât* e il Crist in crôs*,* oparis di une grande devozion religjose.

Al mûr in tal 1510 e ven soterât te *Glesie dai Ducj i Sants* (*Ognissanti*) a Florence.
Universitât

La **universitât** e je une istituzion di educazion e ricercje che atribuìs titui academics a seguit di corsis di frecuentâ daspò dai studis superiôrs.
 
## Storie
La plui antighe istituzion educative dal mont e je considerade la Universitât Al Karaouin di Fes, in Maroc, fondade tal an 859.

La prime universitât dal mont ocidentâl e je chê di Bologne, fondade tal 1088. Tal cors dal XII e dal XIII Secul a forin fondadis une vore di universitât vie pe Europe, trops in Italie (Padue, Siene, Napul, Modine).

## Universitât di Udin

La universitât di Udin e je la prime universitât dal Friûl, fondade tal 1978 tal ambit dai intervents pe ricostruzion dal Friûl daspò dal taramot dal 1976.

## Viôt ancje
* Universitât di Udin
* Lauree
* Retôr

## Leams
1978

1977 < **1978** < 1979

## Acjadiments
* 1 di Novembar - La Universitât di Udin e scomence uficialmentri la ativitât academiche

## Nassûts

## Muarts
* 6 di Avost - Pape Pauli VI
* 28 di Setembar - Pape Zuan Pauli I

## [[Premis Nobel]]
* Pâs: Menachem Begin, Anwar al-Sadat
* Leterature: Isaac Bashevis Singer
* Midisine: Werner Arber, Daniel Nathans, Hamilton O. Smith
* Fisiche: Pyotr Leonidovich Kapitsa, Arno A. Penzias, Robert Woodrow Wilson
* Chimiche: Peter D. Mitchell
* Economie: Herbert A. Simon

## Variis

## Cjale ancje
* Storie an par an
Almarza

**Almarza** al è un comun logât inte provincie di Soria, te comunitât autonome de Castilie e León, in Spagne.
Perspetive

Cu le peraule **perspetive** si pues intindi:

* perspetive (visuâl) Aspet de percezion visuâl dal spazi e dai ogjês de bande dal voli uman.Dipind dal pont di viste e des condizions dal oservadôr.

* perspetive (grafiche) Branc di studi de geometrie.Metodo doprât dai artiscj e studiôs par rapresentâ parsore un plan bidimensionâl (come par esempi,le cjarte) ,situazions tridimensionâl,utilizant cognizions matematichis e fisichis.
Clanfurt

**Clanfurt** (tod. *Klagenfurt am Wörthersee*, slov. *Celovec*) e je la capitâl dal stât federât austriac de Carintie, in Austrie. E à 92.404 abitants e e je logade sul lâc Wörthersee.

## Storie
La citât e fo fondade jenfri il 1191 e il 1199 dal Duche di Carintie Bernhard von Spanheim dilunc dal flum Glan, sicu protezion de crosere Nord-Sud e Est-Ovest des rotis comerciâls. Tal 1246, dopo di diviersis aluvions, il centri citât al fo spostât intun lûc plui sigûr.

Tal XVI secul, a seguit di un incendi che al sdrumà la citât, l'imperadôr Massimilian I al donà la citât ae Assemblee Regjonâl. Chest event al permetè di ricostruî e modernizâ la citât, cuntun gnûf centri citadin e gnûfs muris.

## Economie
Dopo de vignude de ferovie tal 1863, Clanfurt e je deventade un polo industriâl di grande impuartance. A esistin sedis di multinazionâls come Siemens e Philips.

Une vore avanzât al è il comerci, l'artesanât e il turisim.

## Traspuarts
Clanfurt e je leade ae rêt autostradâl cun la autostrade A2, che lee la capitâl Viene al confin talian di Tarvis.

A esistin colegaments feroviaris direts cun lis plui impuartantis citâts de Austrie, e cun uns citâts talianis (Udin, Pordenon e Vignesie).

A Clanfurt si cjate ancje l'aeropuart Alpe Adria, dulà che a rivin che a partissin un bon numar di svoi internazionâi, soredut chei a bas presit (*low cost*).

## Citâts zimuladis
* : Gurize
* : Wiesbaden, Dachau, Dessau-Roßlau
* : Nova Gorica
* : Rzeszow
* : Gladsaxe
* Černivci 
* Duschanbe 
* Laval
* Nanning 
* Nazareth-Illit 
* Sibiu
* Tarragona 
* Venlo  
* Zalaegerszeg 

## Sport
Clanfurt e à ospitât trê partidis des europeis di balon dal 2008.

## Viôt ancje

## Leams
*  Sît ufiziâl de citât
2008

Il **2008** al è un an bisest che al scomence di martars.

## Acjadiments
* 1 di Zenâr: Cipri e Malte a adotin l'Euro
* 19 di Fevrâr: Fidel Castro si dimet di president di Cube
* 2 di Lui: Íngrid Betancourt e altris 14 ostaçs de FARC a vegnin liberâts des fuarcis di sigurece de Colombie
* 7 di Avost: Russie e Georgje a scomencin une vuere te Ossezie dal Sud
* 8-24 di Avost: XXIX Olimpiadis a Pechin, Cine
* 5 di Novembar: il senatôr Barack Obama al è elet come il 44esim President dai Stâts Unîts di Americhe
* 25 di Novembar: in Groenlandie, un referendum pe incressite de autonomie de Danimarcje al oten il 75% dai vôts a favôr

## Nassûts

## Muarts
* 11 di Otubar: Jörg Haider, politic austriac (n. 1950)

## [[Premis Nobel]]
* Pe midisine: Françoise Barré-Sinoussi, Harald zur Hausen, Luc Montagnier
* Pe fisiche: Makoto Kobayashi, Toshihide Maskawa, Yoichiro Nambu 
* Pe leteradure: Jean-Marie Gustave Le Clézio
* Pe chimiche: Martin Chalfie, Osamu Shimomura, Roger Y. Tsien
* Pe pâs: Martti Ahtisaari
* Pe economie: Paul Krugman

## Variis
* Campionâts europeans di balon in Austrie e Svuizare, vinçuts de Spagne

## Cjale ancje
* Storie an par an
Schede mari

La **schede mari** (par inglês **Motherboard**) e je un component fondamentâl dai ordenadôrs di vuê.

La schede mari e je un circuit stampât componût di diviersis strâts: tai strâts a son posadis lis pistis di colegament jenfri i components; chi a vegnin saldâts uns circuits integrâts, çocui e conetôrs. I integrâts plui impuartants a son il grup di chips, che al aministre il scambi des informazions jenfri il processôr e i bus di espansion, la ROM, che e conten lis informazions necessariis par inviâ l'ordenadôr, il socket pal processôr e i conetôrs, che a permetin di montâ lis altris components dal PC.

## Components
Di seguiti a son riportâts ducj i components di une schede mari par un ordenadôr domestic:
* **Socket pal processôr**: al serf a tacâ la CPU
* **[[ROM]]**: e conten il BIOS de schede mari, informazions di base par rivâ a fâ partî l'ordenadôr e cjariâ il sisteme operatîf.
* **[[Puint nord]]**: al lee il processôr ai controlôrs par la memorie RAM e cui bus principâi (PCI, PCI-Express, AGP).
* **[[Puint sud]]**: al è il secont component dal grup di chips e al è leât al puint nord; al controle lis puartis seriâls e paralelis, lis interfacis par la tastiere e la surie, la interface Ethernet e lis puartis USB.
* Batarie al liti: e serf a mantignî la date e l'orari ancje cuant che l'ordenadôr al è distudât.
* Sfese par la memorie RAM: a son i logaments par zontâ la memorie di sisteme, necessarie par il funzionament dal sisteme.
* Bus di espansion: a son logaments che servin a zontâ dispositîfs di divierse nature, come par esempli la schede video, schedis par acuisî video, ecc. Fin a pôc timp fa a jerin dopradis lis sfesis PCI e AGP, che però a son destinadis a jessi vie vie sostituidis da lis sfesis PCI-Express, plui sempliçs e veloçs.
* Interfacis standard: puartis seriâls (RS232), puartis PS/2 par la tastiere e la surie, puartis USB par altris dispositîfs.
* Interfacis par la gjestion di unitât di memorie di masse ATA, SATA e/o SCSI, e unitât disc (CD, DVD).

## Viôt ancje
* Ordenadôr
* RAM
* ROM
* CPU
Provincie di Triest

La **provincie di Triest** (*Provincia di Trieste* par talian, *Tržaška pokrajina* par sloven) e je la plui piçule provincie de Italie e de regjon aministrative Friûl-Vignesie Julie.

## Gjeografie
### Confins
La provincie di Triest e confine a Nord cu la Provincie di Gurize, a Est e a Sud cu la Slovenie, e a Ovest e je bagnade dal Mâr Adriatic (Marine di Triest).

### Teritori
Il teritori al è prevalentementri colinâr, cun cuestis altis e cretosis. La provincie e je scuasit dal dut comprendude tal comprensori dal Cjars.

## Storie
Tal XVIII secul, vie pal ream di Marie Taresie di Austrie, il teritori al cognossè un progressîf aument dal trafic maritim par vie de istituzion dal puart franc.

La vignude dal esercit di Napoleon, tal 1809, e puartà la citât di Postumie a comandâ un gran toc dal teritori; dopo de Restaurazion, invezit, la provincie e scomençà a jessi comandade diretementri dal Imperi Austri-Ongjarês.

La vitorie taliane te Prime vuere mondiâl, e il conseguent tratât di Rapallo, a permeterin il passaç al Ream di Italie, fin ae fin de seconde vuere.

Dal 1947 al 1954 la provincie di Triest e fo dividude in doi tocs, clamâts zone A (corispondent ae atuâl estension aministratve) e zone B (la bande nord-ocidentâl de penisule istriane). Il tratât di Osimo al definì i gnûfs confins - ancjemò atuâi - jenfri la Italie e la inalore Jugoslavie.

## Economie

## Popolazion
Inte provincie di Triest a vivin cirche 236 mil abitants, scuasit ducj tal cjâflûc. Il secont comun plui grant al è Mugle, con 11 mil residents.

### Lenghis
Il sloven al è doprât des publichis aministrazions par tutelâ ducj i citadins di marilenghe slovene. A son rilassadis, daûr di une specifiche domande, anche cjartis di identitâts bilengâls, par talian e par sloven.

In uns comuns e je doprade ancje segnaletiche bilengâl.

## Comuns

## Viôt ancje
* Triest
* Segnaletiche bilengâl in Friûl

## Leams
* Sît ufiziâl de provincie
Mâr Adriatic

Il **mâr Adriatic** (par talian *Mare Adriatico*, par albanês *Deti Adriatik*, par bosniac e cravuat *Jadransko more*, par serp *Jadransko more* o *Јадранско море*, par sloven *Jadransko morje*), al è une articolazion dal Mâr Mediterani logade jenfri la penisule taliane e la penisule balcaniche. Vie pal domini de Republiche di Vignesie al jere clamât **Golf di Vignesie**.

## Morfologjie
L'Adriatic al è lunc 800 km cirche e al à in medie 150 km di largjece, cuntune superficie di 132.000 km2.

La profonditât massime e rive a 1.222 metris, al larc di Bari, ma te zone setentrionâl nol supere i 300 metris di profonditât.

I principâi cors di aghe che si butin tal Adriatic a son il Po, l'Adis, la Plâf, il Lusinç, il Tiliment al Nord; la Narente, l'Aterno-Pescjare, il Sangro te Italie centrâl.

## Golfs
I golfs plui grancj a son il Golf di Vignesie, il Golf dal Cuarnâr e il Golf di Manfredonie. Il Golf di Vignesie al ten dentri ancje il Golf di Triest, la Marine Venete, la Marine di Grau e la Marine di Maran.

## Puarts
A son tantis lis citâts che a son bagnadis dal Adriatic: te bande setentrionâl i principâi puarts a son Vignesie, Triest e Cjaudistrie.

## Viôt ancje

* Mâr Mediterani
* Mâr di Sardegne
* Mâr Ioni
* Mâr Ligur
* Mâr Tiren
Siene

**Siene** e je une citât di scuasit 54.000 abitants, cjâf lûc de provincie omonime, logade in te regjon Toscane.
Il centri storic de citât al è stât declarât dal Unesco patrimoni de umanitât.

## Storie
Siene e fo fondade sicu colonie romane te etât dal imperadôr August. 

De prime metât dal XII secul, Siene e aumente la sô impuartance, soredut tal ambit economic: la citât si cjatave al centri di viis fondamentâls di comunicazion, e i bogns rapuarts cul Stât de Glesie a permeterin la cressite de ativitât bancjarie.

## Istituzions
La **Universitât di Siene** e fo fondade tal 1240, la seconde plui antighe in dute Italie.

## Monuments
* **Place dal Cjamp**, cul palaç comunâl e la **Torate dal Mangia**
* **Domo di Siene**

## Pali
La citât e je cognossude tal mont in particolâr par il **pali**, une corse di cjavai montât "a pêl" che si ten ogni an ai 2 di Lui e ai 16 di Avost.

## Contradis
* **Acuile** (*Aquila*)
* **Cai** (*Chiocciola*)
* **Cape** (*Nicchio*)
* **Copasse** (*Tartuca*)
* **Çus** (*Civetta*)
* **Dragon** (*Drago*)
* **Leocuar** (*Leocorno*)
* **Love** (*Lupa*)
* **Ocje** (*Oca*)
* **Onde** (*Onda*)
* **Pantere** (*Pantera*)
* **Riç** (*Istrice*)
* **Ruie** (*Bruco*)
* **Selve** (*Selva*)
* **Torate** (*Torre*)
* **Valdimonton** (*Valdimontone*)
* **Zirafe** (*Giraffa*)
1804

1803 < 1804 < 1805

## Acjadiments
### In Friûl
### Tal Mont

## Nassûts
* 10 di Dicembar - Antonio Andreuzzi, patriot furlan († 1874) 

## Muarts

## Cjale ancje
* Storie an par an
Storie de Mesopotamie

Il teritori de **Antighe Mesopotamie** al corispuint pui o mancul a chêl atuâl de moderne Republiche dal Irak.
Le Mesopotamie no jere definide par frontieris naturâl, e a continuâl a slargjâsi rivant fin al Iran di uê, tal est, ae Sirie a ovest , e ae regjon turche de Anatolie tal nord.

Le storie des primis popolazions che an abitât cheste tiare, pues jessi tirade travers dai ritrovaments di tocs di ceramiche in lûcs come Samarre, Tell Hassune, e Tell Halaf.

Ma le storie di cheste regjon di fat scomençe tal periodi Uruk, cu le vignude dal popul dai Sumêrs.
Le storie di cheste civilizazion pues jessi dividude in doi:

il periodi sumêr e il periodi semite.
Il prin periodi al e' dividût in periodi predinastic e periodi de prime dinastie, dividût ancje chel in tre.
Le epoche semite invezit e scomençe cu le dinastie arcadiane.
343 p.d.C

## Acjadiments
* L'Egjit al ven invadût da Artaserse III, il faraon, une volte cjamât il tesaur, al scjampe dongje il Nîl in te Nubie.
Chest aveniment al segne le fin de XXX dinastie, le ulime dinastie egiziane prime de vignude dai Romans, cul condotîr roman Marco Pe.

## Nassûs
* Filiteri, fondadôr de dinastie dai attalidi, di Pergam, in Anatolie (aprossimatîf)
Thinis

**Thinis ** (ancje *Tinis*, *This* o *Tis*) al è il non grêc di une citât dal Antîc Egjit (Tanit) che si cjate a uns cinc chilometris a nord-est di Abydos.

Cjâflûc dal otâf distret dal Alt Egjit, al jere secont la tradizion e di ce che si lei tai epitomis di Maneton, la capitâl de *Confederazion tinite* e lûc di origjin dai sovrans des primis dôs dinastiis dal Egjit, clamadis par chest *tinitis*; no son però stadis cjatadis provis archeologjichis che a podedin confermâ chestis informazions.
Imbalsamazion

L' **imbalsamazion** e je une tecniche di conservazion dai cuarps dai muarts cuintri il decadiment.

## Le imbalsamazion in tal Antîc Egjit
Le usance di conservâ i cuarps dai muarts jere za cognossude dai egizians, ch'a crodevîn ae vite daspo de muart.
Viodint che i cuarps dai muarts, secjâs dal cjalt e dal savalon dal desert, no levîn in putrefazion, i egizians metin a pont le tecniche cognossude uê cul non di *imbalsamazion*.
Il cuarp dal muart al vegnive disvueidât dai bugjêi, ch'e vignivin mitûs in vâs speciâi.
Il cerviêl al vignive tirât vie de bande dal nâs. Une volte gjavâs i bugjêi, il cuarp al vignive lavât, sujât e mitût par un cert periodi di timp in un sâl clamât natron. Chest sâl lu sujave dal dut, fin a secjâlu. Passât chest periodi di timp, il cuarp al vignive ont cun uelîs speciâi, e bendât cun telis di lin. Jenfri lis telis a vignivin mitût ogjets puarte-fortune.
Cheste operazion e vignive fate dai predîs, cun une grrande cure. Si sa che i egizians a crodevin che jere la vite daspo la muart.
In te cjamare mortuarie dai faraons al e' stât cjatât dut chel ch'al podeve coventâ al faraon par presentâsi di front dal diu Osiride, ch'al pesave parsore di une balance le anime dal muart.

## Imbalsamazion in Friûl

A Vençon, te cripte dongje dal domo, a son conservâs 14 cuarps, de epoche dal XVIII secul, ch'e jerin soterâs tal simitieri. Chests cuarps son stâs conservâs da lis carateristichis bio-chimichis de tiare: al semee che in te tiare si cjate un fonc clamât *Hypha bombicina pers* ch'al a le propietât di gjavâ le aghe dai cuarps.

## Leams
* Liofilizacion
Bataie di Cjaurêt

La **bataie di Cjaurêt** e fo une bataie combatude dal 24 di Otubar al 9 di Novembar dal 1917 vie pe prime vuere mondiâl dal esercit talian cuintri i austri-ongjaresis e i todescs, cognossudis ancje come Imperis centrâi.

## Storie
### Situazion prime de bataie
Daspò des undis bataiis dal Lusinç, sucedudis tal arc di doi agns, dal 1915 al 1917, l'esercit talian al veve strenzût intune smuarse i bataions austriacs: no si tratave di vitoriis decisivis, ma la armade imperiâl e jere une vore sflanchinade. 

I austriacs, comandâts dal gjenerâl Otto von Below, a organizarin une cuintri-ofensive che e sarès scugnude partî il 22 di Otubar.

Dal cjant lôr, i gjenerâi talians Luigi Cadorna e Luigi Capello a vevin dôs strategjiis difensivis diviersis, e al moment dal lôr incuintri, sot dal atac, ogni cambiament di idee al si dimostrà impussibil.

### La bataie
La gnot jenfri il 23 e il 24 di Otubar, aes 2.00, l'esercit di von Below al scomençà cui prins tîrs di artilierie. La ofensive e continuà fin ae buinore, cence però une buine difese de bande taliane. La sere dal stes dì la prime e la seconde linie difensive talianis a jerin ladis in fas, e la bataie si podeve considerâ za pierdude.

Il 25 di Otubar al viodè la concuiste da lis monts plui strategjicamentri impuartantis par il control de zone de bataie e, soredut, de planure furlane. Lis trupis austri-ongjaresis a ocuparin la Stol, la Sant Martin e la Mataiûr.

Lis zornadis seguintis l'esercit al scomençà la so avanzade te planure furlane, cirint - tal timp istès - di rompi lis liniis te Cjargne par rivâ a superâ lis trupis talianis prime che superassin il Tiliment; in realtât, a cause de resistence taliane, il tramai mortâl nol scrocà.

La linie difensive taliane, in chest mût, e zirucà fin daûr de Plâf. I austriacs no rivarin mai a passâ ancje chest flum par vie dal intervent des trupis aleadis (francesis, inglesis e americanis) in jutori dai talians, e pe scjarsetât di munizions e di supuart marziâl a cause de distance de linie di confin.

La rote di Cjaurêt e costà ai talians 11.000 muarts, 19.000 ferîts, 300.000 presonîrs, 400.000 disertôrs e sbandâts, oltri che a miârs di munizions e di tocs di artilierie.

## Viôt ancje

## Leams
Ingletiere

La **Ingletiere** e je une des cuatri nazions che a componin il Ream Unît. E je logade te bande meridionâl de isule di Grande Bretagne, e e je la plui vaste (130.395 km²) e la plui popolade nazion dal ream.

## Gjeografie

## Storie

## Viôt ancje
* Ream Unît
* Grande Bretagne

## Leams
Sabotaç

Il **sabotaç** al è une azion deliberade par indebolî il nimì a traviers de soversion, il berdei, il disordin e/o la distruzion. In vuere la peraule e je doprade par descrivi la ativitât di une persone o di un grup no associât cui militârs (par esempli un agjent segret o un partigjan), soredut cuant lis azions a puartin ae distruzion o, in dut câs, a danegjin lis infrastruturis produtivis o vitalis come armaments, fabrichis, dighis, servizis publics o magazens. A difarence dai ats di terorisim, lis azions di sabotaç no an il maiôr numar di muarts sicu primari obietîf, ancje se nol è escludût a priôrs.

Il non al proven de rivoluzion industriâl, cuant che i telârs a vapôr a vignivin danegjâts dai tessêrs licenziâts butant tai lôr ingranaçs çocui di len (*sabots* in francese).
Pat di Açâl

Il **pat di Açâl** al fo un acuart jenfri i guviers di Italie e Gjermanie, firmât il 22 di Mai dal 1939 da Galeazzo Ciano e Joachim von Ribbentrop.

Il pat al obleave a une aleance, tal câs di minacis internazionâls, di jutori imediât e supuart militâr tal câs di vuere; in plui, nissune des parts a varès podût firmâ la pâs cence l'acuart de altre. Al rivuardave ancje une colaborazion te produzion vuerescje e tal cjamp militâr. Il pat al veve tal principi une validitât di dîs agns.

Il Pat di Açâl al jere fondât su la assunzion che la vuere e sarès scomençade tal zîr di trê agns. Cuant che la Gjermanie e inizià il conflit, tal mês di Setembar dal 1939, il Ream de Italie nol jere ancjemò pront a a lâ in bataie, e al vei dificoltât a tignî fede a lis sôs obleazions; par la Italie il conflit al scomençà tal Jugn 1940 cuntune falide invasion de France meridionâl. Uns membris dal guvier talian, comprendût il firmatari Ciano, a si jerin oponûts al pat.
Cecoslovachie

La **Cecoslovachie** e fo un stât de Europe orientâl esistût dal 1918 al 1992, cuant che al fo dividût in Republiche Ceche e Slovachie.

## Storie
Il stât de Cecoslovachie al nassè tal mês di Otubar dal 1918 de dissoluzion dal Imperi Austri-Ongjarês a cause de sconfite te Prime vuere mondiâl. Il teritori al comprendeve chel des presints Republiche Ceche e Slovachie, oltri che la regjon de Rutenie subcarpatiche, vuê in Ucraine.

Il paîs al jere componût di une maiorance ceche e di consistentis minorancis tedeschis, slovachis e in piçule misure ongjaresis. A cause de centralizazion dal stât e dal podê economic in mans cechis, i prins agns a forin une vore dificii par lis minorancis, in particolâr cun l'avent de Gjermanie naziste.

Hitler al ocupà i teritoris de Boemie, a fuarte composizion todescje, tal 1938; tal stes timp il toc de Slovachie meridionâl al passà sot il domini de Ongjarie. Cn l'inizi de seconde vuere mondiâl la Cecoslovachie e cessà di esisti: i teritoris di Boemie e Moravie a deventarin part dal Tierç Reich, e al fo creât il gnûf stât de Slovachie, aleât de Gjermanie naziste e il cui esercit al compatà cuintri lis trupis Russis fin te Istât dal 1944.

Dopo de fin de seconde vuere mondiâl, la Cecoslovache e fo ristabilide cussì come e jere; la Rutenie e fo ocupade dal esercit sovietic, e daspò definitivamentri cedude. Tal 1948 il partît comunist al vincè lis elezions, puartant cussì il paîs in direzion dal bloc di influence sovietic, che al durarà fin tal 1989.

Tal 1989 e deventà di gnûf un stât democratic, par mieç de Rivoluzion di velût. Tal 1992 il parlament federâl al decidè di sudividi il stât in Republiche Ceche e Slovachie. La Cecoslovachie e cessà di esisti il 1 di Zenâr dal 1993.

## Economie

## Viôt ancje
* Republiche Ceche
* Slovachie

## Leams
Ruede

La **ruede** e je un ogjet circolâr che al zire atôr di un as centrâl, usât prevalentementri par ridusi l'atrît tai traspuarts.

## Mecaniche
Lis ruedis a son dopradis in combinazion cui assis, dulà che la ruede e po ricevi la fuarce par movisi, opûr e po zirâ liberementri rispiet al as par mieç di cussignei. 

## Storie
La ruede e je sigurementri une des invenzions plui impuartantis te storie de umanitât. Il periodi de sô invenzion nol è sigûr: uns storics a disin che e fo inventade te zone cognossude sicu la fertil lune cressinte (zone de Babilonie e Sumerie), e daspò utilizade di grancj animâi par traino. Altris studiôs a afermin che e fo inventade in Slovenie, dulà che tal 2003 e fo cjatade une ruede di 5 100 - 5 350 agns di etât.

I Incas e altris culturis ocidentâls semein di jessisi avicinadis al concet di ruede, che al si po cjatâ in uns zuiatui in piere, in dut câs cence un ûs moderni. La ruede no jere stade cognossude te Afriche sub-sahariane e in Australie prime dal contat cul rest dal mont. Probabilmentri la invenzion e je stade pussibil dome in chês areis, come Mesopotamie e Cine, dulà che a son stâts adomesticâts animâi di grande taie, i unics che a podevin furnî la fuarce motorie.
HTML

**HTML** al è l'acronim di **H**yper**T**ext **M**arkup **L**anguage, lengaç pal marcament iper-testuâl. Al è un lengaç che al serf a preparâ testis par presentâju intune forme ipertestuâl, il formât standard des pagjinis web.

## Storie
L'HTML al è stât svilupât atôr ae fin des agns 80 di **Tim Berners-Lee** al **CERN** di Gjinevre, e a seguiti de espansion di Internet al è deventât un dai lengaçs plui doprâts tal mont.
L'HTML al è di domini public, e la sintasse e je stabilide dal *World Wide Web Consortium* (W3C). La ultime version rilassade e je la 4.01, dal 24 di Dicembar dal 1999. Al dì di vuê no son in prevision gnovis versions, parcè che l'HTML al à di jessi sostituît dal XHTML e dal XML .

## Sintasse
Un document HTML al è contignût intun file, che al scugne vê estension .htm o .html. Il file al è componût di elements, che a servissin a dâ informazions su la formatazion dai datis al sgarfadôr. Ogni element al è viert e sierât di un *tag*; il tag di sierade al è, par uns elements, opzionâl.

Chest al è un esempli di tag HTML:

`&lt;b&gt;Contignût&lt;/b&gt;`

Ducj i tags a son comprindûts jenfri parentesis lincinadis (&lt; e &gt;); pai tags di sierade, la sierade e je indicade cuntun strangulin (/) dopo prime dal non dal tag che si intint sierâ. Tal esempli parsore, il comand &lt;b&gt; al indiche che il test al à di jessi scrit in gruessut. Il risultât al sarà chest:

**Contignût**

Vuê i documents HTML a incorporin une vore di tecnologjiis, che a ofrissin la possibilitât di zontâ al document ipertestuâl animazions interativis o efiets particolârs. Par chest fin a esistin lengaçs sicu CSS, JavaScript o altris aplicazions multimediâls di animazion vetoriâl o di *streaming* audio.

## Comandis principâi
* `&lt;html&gt;`: Al definìs l'inizi dal document HTML, e al indiche al sgarfadôr che dut ce che al seguìis al à di jessi interpretât come codiç **HTML**.
* `&lt;head&gt;`: Al definìs la testiere dal document HTML, che e conten informazions sul document di no mostrâ al interni de finestre di navigazion. Dentri dal codiç &lt;head&gt; a si po cjatâ:
** `&lt;title&gt;`: Al definìs il titul de pagjine. Par solit, il titul al comparìs te bare dal titul in somp de finestre
** `&lt;link&gt;`: Al coleghe la pagjine a sfuei di stîls o iconis
** `&lt;style&gt;`: Par colegâ il stîl diretementri dentri de pagjine, doprant sfuei di stîl CSS, JavaScript o altris lengaçs simii.
* `&lt;body&gt;`: Al definìs il contignût principâl, o cuarp dal document. Chest al è il toc dal document HTML che si pues viodi tal sgarfadôr; dentri di cheste etichete si podin definî proprietâts comuns a dute la pagjine, come i colôrs di fons e i margjins.

## Viôt ancje
* Sgarfadôr
* Sfuei di stîl
* CSS
* HTTP

## Leams
*  W3C
Nâf

La **nâf** e je un gjenar di imbarcazion che e viaze su la aghe traspuartant marcjanziis o personis.

## Definizion
I criteris par definî une nâf tal ambit di dutis lis imbarcazions a dipendin da lis leçs e dai regolaments nazionâi. La Organizazion Maritime Internazionâl, purpûr, e definìs sicu nâf une imbarcazion dotade di mieçs propris di propulsion che puedie navigâ a almancul 7 grops.

## Carateristichis
Lis nâfs a son dotadis di:
* Carene: al è il sgubul esteriôr, dotât di struturis di rinfuarç.
* Sovrastruturis: a son ducj i imprescj che a servissin par la vite di bordi (cuvierturis, arboradis, fumarûi, ecc.)
* Aparât propulsôr: dutis i argagns par guviernâ e stabilizâ la nâf (motôr, tamons, elichis, velis, ecc.)
* Atrezaduris pe navigazion: ancuris, fanâi, radar e sistemis di navigazion

## Tips di nâf
### Storichis
* Caravele
* Galion
* Freade
* Vassel

### Mercantîi
* Petroliere
* Puartecontainer
* Fruceglace
* Traghet
* Transatlantic

### Di vuere
* Cjaceminis
* Cjacetorpedinîr
* Canoniere
* Coraçade
* Corvete
* Incrosadôr
* Puarteavions
* Sotmarin
* Somergibil

## Viôt ancje

## Leams
Mieçs di traspuart

Liste di mieçs di traspuart (par tipologjie):

## Mieçs dal aiar

* Avions
** Avion
** Aerostat
** Dirigjibile
** Elicotar
** Mongolfiere
** Balon aerostatic
* Spaziâi
** Fusete
** Space shuttle
** Sonde spaziâl
** Veicul spaziâl

## Mieçs navâi
* Di superficie
** Imbarcazion
*** Aliscaf
*** Barcje a vele
*** Canoe
*** Nâf
*** Traghet
* Par imersion
** Batiscaf
** Sotmarin

## Mieçs su sinis
* Di superficie
** Tram
** Tren
*** Tren a Alte Velocitât
*** Tren a levitazion magnetiche
*** Locomotive
* Soteranis
** Metropolitane

## Mieçs su strade
* Cence motôr
** A trazion muscolâr
*** Biciclete
** A trazion animâl
*** Cjaval
* Cun motôr
** Motorin
** Motociclete
** Autoveicul
*** Autobus
*** Autoveture
*** Camion
** Filoveicul

## Leams
* Traspuart public
Autobus

L**'autobus** (tal ûs clamât ancje **bus**) al è un veicul a motôr che al traspuarte dome personis e i lôr efiets personâi.

## Origjin dal non
La peraule autobus e derive di auto- (contrazion di autoveicul) e -bus (contrazion dal latin *omnibus*, "par ducj").

## Storie

Il prin autobus, a vapôr, al fo inventât tal 1827. Il prin servizi ofiert di un veicul a combustibil al è, invezit, dal 1895, cuant che pe prime volte lis citâts di Siegen e Netphen a forin leadis di un servizi di linie di chest gjenar.
Il veicul al jere costruît dal pionîr de automobil Carl Benz, e al veve un motôr cun 5 cjavai di potence.

I servizis di traspuart con autobus a àn scomençât a vê une grande cressite tai prins agns '50. In Italie, construtôrs come **Fiat**, **Lancia** e **Alfa Romeo** a produserin diviersis modei, cuntune vore di caroçariis personalizadis. 

Tal 1977 al è nassût il consorzi Inbus, che tal zîr di dîs agns al à produsût miârs di autobus vendudis in dutis lis regjons talianis. La Inbus si è trasformade tal 1987 in Bredabus, e, a seguiti de fusion cun la Menarini di Bologne, in **BredaMenariniBus**, aziende ancjemò in ativitât e controlade de **Finmeccanica**.

## Tecniche
In Italie, i autobus a puedin vê une lungjece massime di 13,50 metris o di 15 metris (rispetivementri 
a 2 o 3 as), une largjece di 2,55 e une altece di 4 metris (elevabii a 4,30 pai autobus in servizi urban o suburban cun percors prefissât).
Il pês massim ametût al è di 18 toneladis (19 pai autobus in servizi di linie urban o suburban) se a 2 assis, o di 25 toneladis par chei a 3 assis.
I autobus a puedin jessi doprâts par:
* **Traspuart public locâl** (urban, suburban o extraurban)
* **A lunc percors** (gran turisim)
* **Scuelebus**

## Leams

## Viôt ancje
Peste Nere

Cu la peraule **Peste Nere** o ancje **Muart Nere**,si fevele de epidemie che ,jefri dal 1347 al 1352,al a corût ator di dute l' Europe copant amancul un tiarç de popolazion dal continent.Si sa che ancje te Asie e tal Orient son rivadis epidemiis compagnîs,fasint pensâ a une epidemie di puartade mondiâl.

Si sa che,pui o mancul,le popolazion de Europe jere ae epoche,atôr di 75-80 milions.Le peste nere a fât 25-30 milions di muarts.
In te Etât di Mieç jere doprade le peraule * grande pestilence *.Scritôrs danês e svedês forin i prins a doprâ le peraule * muart nere * (*mors atra* sarês a dî muart sbalsamade).Le peraule * Nere * e je stade zontade par spiegâ lis suferencis e il terôr di cheste epidemie in tal 1347-53.

In tal 1832 il miedi todesc J.F.K Hecker cjape cheste definizion in un sô articul parsore le epidemie di peste dal 1347-53 clamât *La Muart nere*,publicât tal periodi di une epidemie di colere.Cheste definizion,alore ,je stade une vore doprade.Lis peraulis * Black Death * e * Schwartzer Tod * forin dopradis,sore dut in tes bandis dula' si fevele inglês e todesc par intindi le epidemie d peste dal XIV secul.

Le peste je causade dal bateri *Yersinia pestis* trasmitude al om traviers des pulçs des surîs e des pantianis.
Kenpo

**Kenpo** o **kempo** al è un non descritîf di varis arts marziâls gjaponesis cun origjins cinesis. Al è ancje un non descritîf di arts marziâls ibridis creadis inte base di arts marziâls gjaponesis e cinesis. Kenpo a incluie benon colps cun pugn e lis pidadis che tecnichis di lote.

## I stils plui conossûts di kenpo
* Kenpo american,
* Kajukenbo,
* Shorinji kenpo (kenpo di Shaolin),
* Kempo tai jutsu,
* Tracy kenpo,
* Kenpo jiu-jitsu.
* Kenpo Kai
Tecundò

Il **tecundò** (ancje *taekwondo* o plui esatamentri *taegwondo*, 태권도 par corean) e je une art marziâl di origjin coreane, vonde simil al karate gjaponês. Si base sul ûs di mans e pîts par atacâ o difindisi di un aversari. Il tecundò al è sport nazionâl in Coree dal Sud, *kyeorugi*, e un event sportîf intai Zûcs Olimpics. Intal alfabet corean hangeul, *tae* (跆) al vûl dî colpî cul pît; *gwon* (拳) colpî cun la man; e *do* (道) al vûl dî cjamin o vie. *Tecundò* al pues cussì jessi tradusût cun "cjamin dal pît e dal pugn".

Il tecundò si riclame a une grande tradizion di arts marziâls coreanis (che a son di plui 2000 agns fa), ma al esiste inte so forme atuâl dome di cirche 50 agns. Al dì di vuê al è diventât un sport une vore praticât. Al fo introdot come esibizion tes Olimpiadis di Seul dal 1988 e di Barcelone dal 1992 e daspò al è devantât sport competitîf.

Un dai esercizis plui impuartants e je la realizazion dai *pumses* (*[[kata]]s* te terminologjie dal karate). I *pumses* a son secuencis di moviments di difese e atac che a simulin un combatiment imagjinari cun diviers aversaris, e a son relazionâts diretementri cui diferents grâts des cinturiis. Si memorizin e ripetin cul fin di aumentâ l'ecuilibri, l'elasticitât, la rapiditât e il domini dai diviers moviments.

## Notis


## Leams esternis
*  Federazion Catalane di Taekwondo
*  American Taekwondo Assoziation (ATA)
*  Federazion chilene di Taekwondo (WTF)
*  Federazion canarie di Taekwondo
*  Asoc. Scuele Mendozine di Taekwondo, Argjentine (WTF)
Fernando Pessoa

**Fernando António Nogueira Pessoa** (Lisbone, 13 di Jugn 1888 — Lisbone, 30 di Novembar 1935), plui cognossût come **Fernando Pessoa**, al fo un poete e scritôr portughês.

Pessoa al è considerât un dai plui grancj poetis portughês di simpri, ae altece di Luís Vaz de Camões; lis sôs oparis a rifleterin la influence de tradizion classiche e dal simbolisim francês, la sô poesie e partìs dal saudosismo. Al è famôs par vê scrit sot 73 nons diviers; ognidun di chescj e à une sô proprie biografie presunte, carateristichis fisichis, rapuart ai altris, vôs poetiche, e prospetive, e in parte al rifletè la convinzion di Pessoa che no esistès une personalitât integrade. I siei lavôrs a forin influençâts ancje de lenghe inglese, imparade in Sudafriche dulà che al passà gran part de zovinece. 

Al murì par problemis epatics a 47 agns, inte stesse citât dulà che al jere nassût; la sô ultime frase e fo par inglês: "*I know not what tomorrow will bring...*" (no sai ce che al puartarà il doman...).

Fra lis colezions di Pessoa che includin poemis par a inglês son *Sonets* (*Sonnets*, 1918), *Poemis inglês* (*English Poems*, 1922), e *Mensagem* (1934).
Cm

## Acronims
* Comunitât montane

## Chimiche
* simbul chimic dal curi

## Internet
* .cm - Domini di prin nivel dal Camerun

## Musiche
* Cm - acuardi musicâl di Do minôr secont la notazion inglês (m minuscule)
* CM - acuardi musicâl di Do maiôr secont la notazion inglês (M maiuscule)

## Altri
* cm - simbul dal centimetri
* cM - abreviazion dal centiMorgan
* CM - nûfcent tal sisteme di numerazion roman
La Corte di Lunas

**La Corte di lunas** al è un grop furlan di musiche antiche, celtiche, folk e rock sunât doprant ancje struments come lis cornamusis, lis bombardis, e i tambûrs.

Dal 2005 a zirin ator pa l'Europe sunant musichis de Ete di Mieç e tradizionâls.

### Discografie

#### LPs

* 2010: *Plaudite si più forte*
* 2012: *Ritual*
* 2015: *Lady of the Lake*
* 2020: *Tales from the Brave Lands*
* 2025: *Nemeya*

#### EPs

* 2019: *The Journey*

#### Singui

* 2014: *The Moon*
* 2020: *Vida*
* 2022: *Dance of Shadow and Light*
* 2022: *Shine*
* 2025: *Il Desideri di là* 
* 2025: *A New Shape*

## Leams esternis
*sît uficiâl dal grup
Catalão

**Catalão** e je une citât dal Brasîl che al dì di vuê al à 75.623 abitants e superficie di 3.777,8 km² .


Image:Museu Catalão 2.jpg
Image:Patio Mitsubishi.jpg
Image:Catalão2.JPG
Image:Represa Monsenhor Souza 1.jpg
Image:Lazer em Catalão.jpg
Image:Igreja Dom Bosco.jpg
Image:Lazer em Catalão.jpg
Image:Catalão cidade das flores.JPG
Judizi

**Judizi** Afermazion individuâl doprade par esprimi une opinion o une valutazion, che e va plui in la nome dal fat. Une operazion logjiche che da dongje in maniere positive o negative un sogjet cuntun predicât. 
Cu la letare grande, Judizi, si riferìs aromai par ducj al Judizi universâl, o a une rapresentazion di chel aveniment, p.e. il Judizi di Michêlagnul. A scuele e je une valutazion di cemût che il frut al va a scuele butade ju intun test curt. Inte justizie, il judizi al è come dì rivâ a une soluzion juridiche, a une sentence.

Il judizi al è par Kant  la union di un predicât dulà che il concet dal predicât al è dentri il concet dal sogjet e alore il predicât si po gjavâlu dal sogjet.
I judizi a priori, al ven prin e no daur esperience. Chest judizi nol permet di lâ indenant cul discors. Il judizi curt a posteriôrs, al ven dopo,al dîs un tic di plui di ce che si sa za, ma nome daûr a esperience personâl.
Il judizi curt a priori al è chel che al fâs lâ indenant la sience, al dîs alc di plui ma che nol jere za dentri la definizion dal probleme, nol ven daûr de esperience e par chel al vâl di plui.
Roald Amundsen

**Roald Engelbregt Gravning Amundsen** (16 di Lui dal 1872 - 18 di Jugn dal 1928) al fo un esploradôr norvegjês des regjons polârs. Al fo il comandant de spedizion antartiche dal 1911-1912 che e fo la prime a rivâ al Pôl Sud. Al fo ancje al prin di simpri a concuistâ sei il Pôl Sud sei il Pôl Nord, e a traviersâ il passaç a nord-est.

Amundsen al nassè intune famee di navigadôrs e cjapitanis, cuart di dîs fîs. Al studià come miedi, ma a 21 agns, ae muart de mari, al lassà dut par dedicâsi aes esplorazions, colpît soredut des gnovis su la imprese di Fridtjof Nansen tal 1888, che al veve traviersât la Groenlande.

Al murì tal 1928, intune spedizion organizade par socori i membris de spedizion dal talian Umberto Nobile, daspò che il lôr gnûf dirigjibil *Italia* al jere colât cuant che a stavin tornant indaûr dal Pôl Nord.

## Figuris

Image:Amundsen-Fram.jpg|La nâf *Fram* (Indevant) in viaç viers il pôl sud

Image:Amundsen Map 1 ru.png|Spedizions artichis 
Image:Amundsen-russian-map2.jpg|Spedizions antartichis
Breinigerberg

**Breinigerberg** al è un cuartîr statistic de citât di Stolberg (Gjermanie) di scuasit 971 abitants.
Volt

Il **volt** (simbul: **V**) e je une unitât derivade dal Sisteme Internazionâl che misure la diference di potenziâl o la fuarce eletromotrice. Il non al ven di chel dal fisic talian Alessandro Volta (1745–1827), inventôr de pile voltaiche, la prime batarie chimiche moderne.

## Definizion
Il volt al è definît come la diference di potenziâl jenfri di un condutôr cuant che une corint di un ampere e dissipe un watt di potence. Duncje, e corispuint a m2 · kg · s-3 · A-1, o se no ancje a un joule di energjie par coulomb di cjarie, J/C. 

:\mbox{V} = \dfrac{\mbox{W}}{\mbox{A}} = \dfrac{\mbox{W} \cdot \mbox{s}}{\mbox{A} \cdot \mbox{s}} = \dfrac{\mbox{J}}{\mbox{C}} = \dfrac{\mbox{N} \cdot \mbox{m} }{\mbox{A} \cdot \mbox{s}} = \dfrac{\mbox{kg} \cdot \mbox{m}^2}{\mbox{A} \cdot \mbox{s}^{3}}

### Definizion cun la junzion di Josephson
Dal 1990 il volt al è mantignût a nivel internazionâl pes misurazions pratichis doprant l'efiet Josephson, dulà che valôr convenzionâl al ven doprât pe costant di Josephson, fissât de 18esime Conference gjenerâl sui pês e lis misuris come

:**K<sub>{J-90}</sub>** = 0.4835979 GHz/µV.
Australie

La **Australie**, uficialmentri **Federazion di Australie** (*Commonwealth of Australia*), al è un paîs dal emisferi meridionâl che al inclût la part plui grande dal continent plui piçul dal mont, la Oceanie, la isule de Tasmanie e un ciert numar di altris isulis minôrs intal Ocean Indian e Pacific. I paîs plui dongje a son la Indonesie, Timor orientâl e Papue Gnove Guinee al nord, lis Isulis Salomon, Vanuatu e la Gnove Caledonie a nord-est e la Gnove Zelande a sud-est.

La tiere ferme australiane e je stade abitade di plui di 42.000 agns dai aborigjens australians. Dopo di visitis sporadichis di pescjadôrs dal nord e la discuvierte europeane, fate di esploradôrs olandês intal 1606, la metât orientâl de Australie e fo daspò rivendicade dai britanics intal 1770 e al inizi doprade come colonie penâl, come part de colonie dal Gnûf Gales dal Sud, fondade ai 26 di Zenâr dal 1788. Cun la incressite de popolazion e la esplorazion di gnovis areis, intal XIX secul a forin creadis altris cinc colonis de corone, un grum autonomis.

Il 1 di Zenâr dal 1901, lis sîs coloniis a deventarin une federazion, e nassè cussì il *Commonwealth of Australia*. Di in chê volte, la Australie e à tignût un sisteme politic liberâl democratic stabil e e reste un Paîs dal Commonwealth. La capitâl e je la citât di Canberra, logade intal Teritori Capitâl Australian (ACT). La popolazion e je sui 21 milions di abitants, concentrâts intes capitâls dai diviers stâts federâi de tiere, ven a stâi Sydney, Melbourne, Brisbane, Perth e Adelaide.

## Cjale ancje

* Oceanie
* Gnove Zelande
Lenghe basche

Il **basc** (non natîf: *euskara*) e je une lenghe fevelade de int basche che e vîf intai Pireneus ocidentâi, intune regjon dividude tra Spagne e France.

I Bascs a ocupin une comunitât autonome spagnule (*[[Euskadi]]*), che e à une autonomie culturâl e politiche significative, il Paîs Basc setentrionâl, tal dipartiment francês dai Pireneus Atlantics e la comunitât autonome di Navare, in Spagne; chestis trê regjons insieme a formin il Paîs Basc storic (Euskal Herria). Il non de lenghe te forme standardizade dal basc e je **euskara**; in altris dialets, la lenghe e je clamade *euskera*, *eskuara*, o *üskara*. Pûr se circondade di lenghis Indo-Europeanis, il basc al è considerât une lenghe isolade, che no aparten aes lenghis Indo-Europeanis e che duncje si diferenzie un grum di dutis lis altris lenghis feveladis in Europe.

## Cjale ancje

* Euskal Herria

## Leams esternis
*     Euskaltzaindia, academie che regole la lenghe basche
* Morvan, Michel /dictionnaire étymologique basque, 2009
Partît Independentist Puertorican

Il **Partît Independentist Puertorican** (spagnûl *Partido Independentista Puertorriqueño*, **PI**) al è un partît che al sosten la indipendence di Puerto Rico dai Stâts Unîts. Al è un dai trê grancj partît de isule, e il secont plui vecjo come date di regjistrazion.

Il PIP al è un partît di çampe che al sosten une politiche sociâl-democratiche. La politiche indipendentiste dal partît e à vût il supuart di un grum di int di dut il mont, e in particolâr dal centri e sud Americhe. Intal Novembar 2006 un congrès organizât a Paname cun rapresentants di 22 paîs merecans al à puartât ae formazion di un Comitât permanent di lavôr a supuart de indipendence.

La bandiere dal partît e je verde, cuntune crôs nordiche blancje dentri; il vert al rapresente la sperance di libertât, la crôs blancje il sfuarç par vêle e l'impegn pe democrazie.

## Leams esternis
*   www.independencia.net/
Sanc

Il **sanc** al è un fluit dal cuarp specializât (tecnicamentri un tiessût), compost di un licuit clamât plasme, e di une part corpuscolâr fate di celulis dal sanc che a son in sospension dentri tal plasme. Lis celulis che a son tal sanc a son globui ros, o *eritrocits*, globui blancs, che a includin leucocits e linfocits, e plachetis o *trombocits*. Il plasme al è pe plui part aghe cun dentri proteinis in soluzion, sâl e altris sostancis, e al è il 55% dal intîr volum dal sanc. I mamifars a àn sanc ros, che al è di colôr ros brilant cuant che al è ossigjenât, par vie de emoglobine. Cierts animâi, come par esempli il Limulus polyphemus, un gjenar di masanetis, a doprin la emocjanine par puartâ l'ossigjen, invezit de emoglobine.

Lis celulis plui abondantis tal sanc a son i globui ros. Chescj a contegnin la emoglobine, une proteine che e conten fier e facilite il traspuart dal ossigjen di un puest dulà che e je abondance ai tiessûts che a'nd àn bisugne. La anidride carboniche e je invezit traspuartade dissiolte tal plasme. I globui blancs a judin a resisti a lis infezions e ai parassits, lis plachetis a son impuartantis pe coagulazion dal sanc.

Il sanc al cor ator tal cuarp par mieç de azion di pompe dal cûr. Il sanc arteriâl al puarte l'ossigjen de arie ispirade ai tiessûts dal cuarp, e il sanc venâl al puarte vie la anidride carboniche (o diossit di carboni), un prodot di scart dal metabolisim celulâr, fintremai ai polmons di dulà che e vignarà espirade.

L'agjetîf doprât pal sanc al à il prefìs emo- o emato-, che a vegnin de peraule grêc "αἷμα", che al vûl dî propi "sanc". La peraule sanc e ven fûr invezit dal latin *sanguis, sanguinis*.

Si podin in curt dâ chescj dâts numerics pal sanc uman:
* i globui ros o eritrocits a son 4.2-6 milions par mm cubic;
* i globui blancs o leucocits a son 4.000-10.000 par mm cubic;
* lis plachetis o trombicts a son 200.000-300.000 par mm cubic;
* il plasme al è il 55-60% dal sanc;
* il plasme al è pal 90% aghe;
* i globui ros a son costituîts pal 65% di aghe e pal 35% di sostancis solidis (95% di emoglobine e 5% di lipits, enzims);
* il pês specific dal sanc al è di 1.055 kg/l;
* il rapuart carboni/azot (C/N) tal sanc al è di cirche 3;
* l'azot al costituìs il 10-14% dal sanc;
* il fosfar tal sanc al è di 2.5-5.0 mg/dl tai adults e 4.0-7.0 mg/dl tai fruts.